

**Қазақстан Республикасы Президентінің кейбір актілеріне өзгерістер мен толықтыру енгізу туралы**

Қазақстан Республикасы Президентінің 2007 жылғы 28 қарашадағы N 449 Жарлығы

 Қазақстан Республикасының Президенті 
  
мен Үкіметінің актілер жинағында   
  
жариялануы тиіс

**ҚАУЛЫ ЕТЕМІН:**

      1. Қазақстан Республикасы Президентінің мынадай актілеріне өзгерістер мен толықтыру енгізілсін:

      1) "Қазақстан Республикасы Президентінің жанындағы Кешірім жасау мәселелері жөніндегі комиссия туралы" Қазақстан Республикасы Президентінің 2006 жылғы 5 шілдедегі N 140 
Жарлығына
 (Қазақстан Республикасының ПҮАЖ-ы, 2006 ж., N 25, 254-құжат; 2007 ж., N 11, 119-құжат):
  
      жоғарыда аталған Жарлықпен бекітілген Қазақстан Республикасы Президентінің жанындағы Кешірім жасау мәселелері жөніндегі комиссия туралы ережеде:

      19-тармақтағы "шартты-мерзімінен бұрын босатылған," және ", сондай-ақ жазасын өтеген адамның" деген сөздер алып тасталсын;

      мынадай мазмұндағы 19-1 және 19-2-тармақтармен толықтырылсын:
  
      "19-1. Шартты-мерзімнен бұрын босатылған адамдардың кешірім жасау туралы өтініштері Қазақстан Республикасының Президентіне тұрғылықты жері бойынша ішкі істер органдары арқылы жіберіледі.
  
      19-2. Сот тағайындаған жазаны өтеген адамдарға кешірім жасау туралы өтініштерді Қазақстан Республикасы Президентінің атына олар өз бетінше жібереді.";

      26-тармақ мынадай редакцияда жазылсын:
  
      "26. Кешірім жасау туралы өтінішке қоса берілген және түзеу мекемелері, ішкі істер органдары арқылы жіберілген материалдарды тиісінше осы мекемелердің әкімшілігі (қолбасшылығы), тиісті ішкі істер органдарының басшылығы куәландырады.";

      жоғарыда аталған Жарлықпен бекітілген Қазақстан Республикасы Президентінің жанындағы Кешірім жасау мәселелері жөніндегі комиссияның құрамына мыналар енгізілсін:

Шәкіров                 - Қазақстан Республикасындағы Адам
  
Асқар Оразалыұлы          құқықтары жөніндегі уәкіл;

      мына жолдар:
  
"Байқадамов             - Қазақстан Республикасындағы Адам
  
Болат Кенжекешұлы         құқықтары жөніндегі уәкіл",

"Самақова               - Қазақстан Республикасы Президентінің
  
Айткүл Байғазықызы        кеңесшісі - Қазақстан Республикасы
  
                          Президентінің жанындағы Отбасы істері
  
                          және гендерлік саясат жөніндегі ұлттық
  
                          комиссияның төрайымы"

      тиісінше мынадай редакцияда жазылсын:

"Байқадамов             - Қазақстан Республикасы Президентінің
  
Болат Кенжекешұлы         жанындағы Отбасы істері және гендерлік
  
                          саясат жөніндегі ұлттық комиссия
  
                          Хатшылығының меңгерушісі",

"Самақова               - Қазақстан Республикасы Парламенті
  
Айткүл Байғазықызы        Мәжілісінің депутаты";

      көрсетілген Комиссия құрамынан С.П.Нұғыманов шығарылсын;

      2) "Қазақстан Республикасы Президентінің жанында Құқықтық саясат жөніндегі кеңес құру туралы" Қазақстан Республикасы Президентінің 2002 жылғы 19 ақпандағы N 303 
өкіміне
 (Қазақстан Республикасының ПҮАЖ-ы, 2002 ж., N 6, 44-құжат; N 39, 396-құжат; 2003 ж., N 18, 180-құжат; 2004 ж., N 4, 50-құжат; N 51, 671-құжат; 2005 ж., N 44, 578-құжат; 2006 ж., N 7, 51-құжат; 2007 ж., N 5, 62-құжат; N 26, 299-құжат):
  
      жоғарыда аталған өкіммен бекітілген Қазақстан Республикасы Президентінің жанындағы Құқықтық саясат жөніндегі кеңестің дербес құрамына мыналар енгізілсін:

Шәкіров                 - Қазақстан Республикасындағы Адам
  
Асқар Оразұлы             құқықтары жөніндегі уәкіл;

      көрсетілген Комиссия құрамынан Б.К.Байқадамов шығарылсын.

      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*
  
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК